ประเด็นร้อน  2 เม.ย.
สมาคมนักวิเคราะห์หลักทรัพย์ แถลงผลสำรวจแนวโน้มการลงทุน ปี 2556 หลังหุ้นผันผวนหนัก และ กสท.แถลงแนวทางการปฏิรูปทีวีดิจิตอล
2 เม.ย. 2556

สมาคมนักวิเคราะห์หลักทรัพย์ แถลงผลสำรวจแนวโน้มการลงทุน ปี 2556 หลังหุ้นผันผวนหนัก และ กสท.แถลงแนวทางการปฏิรูปทีวีดิจิตอล 
1.หุ้นยังตกอยู่ในอาการวันสามดีสี่วันไข้ วันที่ 2 เม.ย.เวลา 13.30 น. สมาคมนักวิเคราะห์หลักทรัพย์ จะแถลงผลสำรวจความเห็นนักวิเคราะห์ เรื่องแนวโน้มการลงทุน ปี 2556 คาดเสียงส่วนใหญ่จะปรับเพิ่มเป้าหมายเพราะครั้งก่อนมองต่ำเกินไปทั้งดัชนีเฉลี่ยสิ้นปีนี้ที่ 1,471 จุดและจุดสูงสุด 1,537 จุด เนื่องจากเห็นสูงลิ่วมาแล้ว1,601 จุดจากเงินทุนยังไหลเข้า
2.แวดวงหมอยังอึมครึม หลังปฐมนิเทศ แพทย์ ทันตแพทย์ และเภสัชกรที่สำเร็จการศึกษาจากสถาบันต่างๆ จำนวน 2,640 คน จับสลากลงพื้นที่ปฏิบัติ สวมปลอกแขนสีดำคัดค้านการจ่ายค่าตอบแทนตามภาระงานหรือ พีฟอร์พี ของกระทรวงสาธารณสุข (สธ.) ร้อนถึง นพ.ประดิษฐสินธวณรงค์ รมว.สธ. จะมีการเดินสายไปทำความเข้าใจ โดยให้ความเห็นการลาออกของแพทย์ในช่วงนี้ ถือเป็นเรื่องปกติอีกทั้งมติ ครม.ยังอนุญาตให้ สธ.เข้าไปดูแลแก้ไขในกรณีที่แพทย์คนใดได้รับค่าตอบแทนลดลงมาก และการล่ารายชื่อ2 หมื่นชื่อเพื่อถอดถอนรัฐมนตรีนั้นถือเป็นการใช้สิทธิตามรัฐธรรมนูญ
3.นางวัชรี วิมุกตายน ปลัดกระทรวงพาณิชย์ เปิดงานสัมมนา "Logistics Excellence Training 2013" และปาฐกถาพิเศษเรื่อง"Unleashed AEC Strategy : Keys to Success in Global Supply Chain" (ถอดรหัสยุทธศาสตร์ AEC : กุญแจสู่ความสำเร็จในโซ่อุปทาน) เพื่อสร้างความรู้ความเข้าใจให้ผู้ส่งออก นักธุรกิจอินเตอร์เทรดเดอร์ และผู้ให้บริการวัชรี วิมุกตายน โลจิสติกส์ ในการดำเนินธุรกิจการค้า การส่งออก
4.ยังแรงไม่เลิก เมื่อการโฆษณาอาหารและยาในเคเบิลทีวีเริ่มผิดกฎหมายมากขึ้น คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จัดแถลงข่าวเวลา 11.00 น. โดย น.ส.สุภิญญา กลางณรงค์ กรรมการกิจการกระจายเสียงและกิจการโทรทัศน์ (กสท.) ไฮไลต์อยู่ที่ น.ส.สุภิญญา จะมาเปิดใจเรื่องการเป็นเสียงข้างน้อยในกสท. และแนวทางการปฏิรูปทีวีดิจิตอล